C 79/18
RO
Jurnalul Oficial al Uniunii Europene
2.3.2023
Regândirea tiparelor de consum 8. subliniază că producția mondială de textile aproape s-a dublat între 2000 și 2015.
Întrucât articolele de îmbrăcăminte reprezintă cea mai mare parte a consumului de produse textile din UE (81 %), tendința de a utiliza articole de îmbrăcăminte pentru perioade tot mai scurte înainte de a le arunca contribuie în principal la modele nesustenabile de supraproducție și de consum excesiv;
9.
solicită utilizarea tot mai frecventă a modelelor de intervenție pentru a promova o utilizare conștientă și sustenabilă a materialelor textile, în special în ceea ce privește tipurile de îmbrăcăminte care cel mai probabil urmează să fie aruncate de consumatori înainte de sfârșitul duratei lor de viață utilă.
Astfel de acțiuni, cum ar fi sistemele de schimb (swap schemes), bibliotecile de modă și campaniile de sensibilizare, abordează bariere de diferite tipuri legate de prejudecăți despre îmbrăcămintea utilizată în termeni de calitate, igienă sau diversitate a produselor oferite;
10. subliniază necesitatea de a intensifica căutarea de soluții inovatoare (mașini, echipamente, platforme digitale) pentru a sorta, reutiliza și recicla deșeurile textile colectate și pentru a optimiza comportamentul materialelor;
11. subliniază că cererea de pe piață pentru produse și servicii circulare este încă insuficientă, ceea ce reprezintă un obstacol major în punerea în aplicare a modelelor de afaceri circulare; încurajează autoritățile naționale, regionale și locale să joace un rol de stimulare, punând în aplicare instrumente care să sprijine adoptarea unor modele de afaceri bazate pe o cultură a utilizării, mai degrabă decât a posesiei, stabilind reglementări privind transportul și comerțul cu textile (inclusiv fluxurile de deșeuri) și promovând stimulente pe cale normativă (reduceri de TVA sau aplicând principiul răspunderii extinse a producătorului) pentru a sprijini utilizarea sub formă de împrumut, mai degrabă decât achiziționarea, platformele de partajare, preluarea și revânzarea produselor textile, magazinele second-hand, precum și valorizând reparațiile și întreținerea; recunoaște, de asemenea, că aceste modele de afaceri pot avea un impact pozitiv asupra performanței în materie de durabilitate a mediului în sectorul sănătății, al turismului, al construcțiilor și în alte servicii publice esențiale;
12.
salută inițiativa privind capacitarea consumatorilor pentru tranziția verde (2) și normele UE rezultate, care vor garanta că, la punctul de vânzare, consumatorii primesc informații cu privire la o garanție comercială de durabilitate pentru produsele textile și informații relevante privind posibilitatea de reparare a lor; încurajează Comisia să continue să lucreze la criterii minime pentru toate tipurile de afirmații legate de mediu în contextul Inițiativei privind declarațiile de mediu (3).
Transformarea proiectării circulare într-o realitate larg răspândită 13. recunoaște că proiectarea pentru o mai mare durabilitate poate duce la creșterea duratei de viață a textilelor, a îmbrăcămintei, a produselor din piele și a încălțămintei (sectorul TCLF), reducând astfel deșeurile textile și utilizarea generală a materiilor prime virgine și a substanțelor chimice; salută activitatea Comisiei de elaborare a unor cerințe obligatorii în materie de proiectare ecologică specifice produselor, pentru a crește performanța produselor TCLF în termeni de durabilitate, potențial de reutilizare, reparare și reciclare de la fibră la fibră și conținutul obligatoriu de fibre reciclate;
14. sprijină ferm necesitatea unor standarde comune de sustenabilitate, care sunt considerate esențiale pentru a implica mărcile în evaluarea impactului produselor lor asupra mediului;
15.
salută aspectele strategiei referitoare la informații mai clare despre circularitatea sectorului TCLF și la un pașaport digital al produselor bazat pe cerințe obligatorii de informare privind circularitatea și alte aspecte de mediu; invită Comisia să pună pașaportul digital al produselor (DPP) la dispoziția tuturor părților interesate și consumatorilor și să includă informații privind condițiile de muncă și modul de reparare și reutilizare a produselor;
16. consideră că, la definirea cerințelor minime pentru produsele din sectorul TCLF, al căror scop ar trebui să fie îmbunătățirea echilibrului ecologic total pe parcursul întregului ciclu de viață, ar trebui respectate următoarele principii:
(2) (3)
COM(2022) 143 – Propunerea de directivă privind consolidarea rolului consumatorilor în vederea tranziției verzi printr-o mai bună protecție împotriva practicilor neloiale și o mai bună informare.
Initiative on substantiating green claims – Environment – Comisia Europeană (europa.eu).